**ПРЕГЛЕД ОДРЕДАБА КОЈЕ СЕ МЕЊАЈУ, ОДНОСНО ДОПУЊУЈУ**

**1. Значење израза**

**Члан 2.**

Основни појмови, у смислу овог закона, имају следеће значење:

1) Миграција је добровољно или принудно напуштање државе порекла или боравка, ради привременог боравка или сталног настањења у Републици Србији и добровољно или принудно напуштање Републике Србије ради привременог боравка или сталног настањења у другој држави (спољна миграција), као и промена пребивалишта унутар територије Републике Србије, односно промена места боравка унутар територије Републике Србије уколико је до промене дошло принудним путем (унутрашња миграција);

2) Имиграција представља спољну миграцију у Републику Србију која траје или се очекује да ће трајати дуже од 12 месеци;

3) Емиграција представља спољну миграцију из Републике Србије која траје или се очекује да ће трајати дуже од 12 месеци;

4) Управљање миграцијама подразумева прикупљање, анализу, обраду, организовање, размену, чување и заштиту података релевантних за управљање миграцијама, утврђивање показатеља, података релевантних за управљање миграцијама, успостављање јединственог система и других механизама размене података у области миграција, утврђивање и предлагање циљева и приоритета миграционе политике, предлагање и предузимање мера за спровођење миграционе политике и координацију органа који обављају послове везане за управљање миграцијама, као доприноса осталим законом успостављеним механизмима у области миграција;

5) Јединствени систем је систем прикупљања, анализе, обраде, организовања, размене, чувања и заштите података добијених из информационих подсистема (база) података које органи надлежни за поједине области миграција, у складу са законом, прикупљају, обрађују, користе, штите и развијају у области управљања миграцијама ;

6) Повратник по основу споразума о реадмисији је држављанин Републике Србије за чији повратак је надлежни орган дао сагласност по основу споразума о реадмисији које је закључила Република Србија.

7) ПОПУЛАЦИОНА ПОЛИТИКА ПРЕДСТАВЉА СКУП МЕРА И АКТИВНОСТИ КОЈЕ ДРЖАВА СПРОВОДИ У СФЕРИ НЕДОВОЉНОГ РАЂАЊА, СМАЊЕЊА СМРТНОСТИ И УПРАВЉАЊА МИГРАЦИЈАМА. МЕРЕ И АКТИВНОСТИ ПОПУЛАЦИОНЕ ПОЛИТИКЕ СУ УЗАЈАМНО ПОВЕЗАНЕ СА ЕКОНОМСКИМ, СОЦИЈАЛНИМ, ЗДРАВСТВЕНИМ И ДРУГИМ ПОЛИТИКАМА ДРЖАВЕ.

*Начело поштовања јединства породице*

**Члан 5.**

Управљање миграцијама спроводи се тако да се допринесе равномерном и планском економском развоју Републике Србије, уважавајући стратегије и политике економског развоја и економских односа са иностранством, мере активне политике запошљавања, популационе политике и политике у области науке и образовања, уз јачање веза са дијаспором, ~~и интеграцијом лица којима је признато право на уточиште~~ ИНТЕГРАЦИЈОМ ЛИЦА КОЈИМА ЈЕ ПРИЗНАТО ПРАВО НА АЗИЛ и реинтеграцијом повратника по основу споразума о реадмисији.

*Начело јачања веза са дијаспором и Србима у региону*

**Члан 6.**

Управљање миграцијама И ДРУГИМ ОБЛАСТИМА ПОПУЛАЦИОНЕ ПОЛИТИКЕ остварује се побољшањем положаја и заштитом права и интереса припадника дијаспоре и Срба у региону, очувањем, јачањем и остваривањем веза припадника дијаспоре и Срба у региону са Републиком Србијом.

**Члан 8.**

~~Управљање миграцијама спроводи се уз поштовање потврђених међународних уговора и општеприхваћених правила међународног права у области миграција.~~

УПРАВЉАЊЕ МИГРАЦИЈАМА И ДРУГИМ ОБЛАСТИМА ПОПУЛАЦИОНЕ ПОЛИТИКЕ СПРОВОДИ СЕ УЗ ПОШТОВАЊЕ ПОТВРЂЕНИХ МЕЂУНАРОДНИХ УГОВОРА И ОПШТЕПРИХВАЋЕНИХ ПРАВИЛА МЕЂУНАРОДНОГ ПРАВА.

*Надлежност*

**Члан 10.**

~~Комесаријат обавља послове који се односе на: предлагање Влади циљева и приоритета миграционе политике; предлагање Влади мера ради постизања позитивних ефеката законитих миграција и сузбијања незаконитих миграција; праћење спровођења мера миграционе политике; пружање органима државне управе, аутономне покрајине и јединице локалне самоуправе података од значаја за израду стратешких докумената из области миграцијама, предлагање пројеката из области управљања миграцијама из делокруга свог рада и израду годишњег извештаја Влади о стању у области управљања миграцијама.~~

КОМЕСАРИЈАТ ОБАВЉА ПОСЛОВЕ КОЈИ СЕ ОДНОСЕ НА: ПРЕДЛАГАЊЕ ВЛАДИ ЦИЉЕВА И ПРИОРИТЕТА МИГРАЦИОНЕ ПОЛИТИКЕ; ПРЕДЛАГАЊЕ ВЛАДИ МЕРА РАДИ ПОСТИЗАЊА ПОЗИТИВНИХ ЕФЕКАТА ЗАКОНИТИХ МИГРАЦИЈА И СУЗБИЈАЊА НЕЗАКОНИТИХ МИГРАЦИЈА; ПРАЋЕЊЕ СПРОВОЂЕЊА МЕРА МИГРАЦИОНЕ ПОЛИТИКЕ; ПРУЖАЊЕ ОРГАНИМА ДРЖАВНЕ УПРАВЕ, АУТОНОМНЕ ПОКРАЈИНЕ И ЈЕДИНИЦЕ ЛОКАЛНЕ САМОУПРАВЕ ПОДАТАКА ОД ЗНАЧАЈА ЗА ИЗРАДУ СТРАТЕШКИХ ДОКУМЕНАТА ИЗ ОБЛАСТИ УПРАВЉАЊА МИГРАЦИЈАМА И ИЗ ДРУГИХ ОБЛАСТИ ПОПУЛАЦИОНЕ ПОЛИТИКЕ; ПРЕДЛАГАЊЕ ПРОЈЕКАТА ИЗ ОБЛАСТИ УПРАВЉАЊА МИГРАЦИЈАМА ИЗ ДЕЛОКРУГА СВОГ РАДА И ИЗРАДУ ГОДИШЊЕГ ИЗВЕШТАЈА ВЛАДИ О СТАЊУ У ОБЛАСТИ УПРАВЉАЊА МИГРАЦИЈАМА.

~~Комесаријат обавља послове који се односе на: утврђивање, предлагање и предузимање мера за интеграцију лица којима је, у складу са Законом о азилу („Службени гласник РС~~”~~, број 109/07 - у даљем тексту: Закон о азилу), признато право на уточиште; утврђивање, предлагање и предузимање мера за реинтеграцију повратника по основу споразума о реадмисији; побољшање услова живота интерно расељених лица док су у расељеништву; предлагање програма за развијање система мера према породицама странаца који илегално бораве на територији Републике Србије и предлагање програма за подршку добровољног повратка странаца који илегално бораве на територији Републике Србије у земљу њиховог порекла.~~

КОМЕСАРИЈАТ ОБАВЉА ПОСЛОВЕ КОЈИ СЕ ОДНОСЕ НА УТВРЂИВАЊЕ, ПРЕДЛАГАЊЕ И ПРЕДУЗИМАЊЕ МЕРА ЗА:

1) ИНТЕГРАЦИЈУ ЛИЦА КОЈИМА ЈЕ ОДЛУКОМ НАДЛЕЖНОГ ОРГАНА ОДОБРЕН АЗИЛ У РЕПУБЛИЦИ СРБИЈИ;

2) РЕИНТЕГРАЦИЈУ ПОВРАТНИКА ПО ОСНОВУ СПОРАЗУМА О РЕАДМИСИЈИ;

3) ПОБОЉШАЊЕ УСЛОВА ЖИВОТА ИНТЕРНО РАСЕЉЕНИХ ЛИЦА;

4) ЗБРИЊАВАЊЕ СТРАНАЦА КОЈИ ИЛЕГАЛНО БОРАВЕ НА ТЕРИТОРИЈИ РЕПУБЛИКЕ СРБИЈЕ.

КОМЕСАРИЈАТ ОБАВЉА ПОСЛОВЕ КОЈИ СЕ ОДНОСЕ НА УТВРЂИВАЊЕ, ПРЕДЛАГАЊЕ И ПРЕДУЗИМАЊЕ МЕРА ЗА ПОДРШКУ ДОБРОВОЉНОГ ПОВРАТКА СТРАНАЦА КОЈИ ИЛЕГАЛНО БОРАВЕ НА ТЕРИТОРИЈИ РЕПУБЛИКЕ СРБИЈЕ У ЗЕМЉУ ЊИХОВОГ ПОРЕКЛА, У САРАДЊИ СА МИНИСТАРСТВОМ НАДЛЕЖНИМ ЗА УНУТРАШЊЕ ПОСЛОВЕ.

~~Комесаријат обавља послове који се односе на: прикупљање, обједињавање и анализу података и показатеља за управљање миграцијама; извештавање о имиграцији и емиграцији; израду и редовно ажурирање миграционог профила Републике Србије; успостављање јединственог система за прикупљање, организовање и размену података; успостављање сарадње са члановима Европске миграционе мреже; обуку и оспособљавање лица која обављају послове од значаја за управљање миграцијама, старање о доступности информација од значаја за миграциона питања, као и друге послове одређене законом.~~

КОМЕСАРИЈАТ ОБАВЉА ПОСЛОВЕ КОЈИ СЕ ОДНОСЕ НА: ПРИКУПЉАЊЕ, ОБЈЕДИЊАВАЊЕ И АНАЛИЗУ ПОДАТАКА И ПОКАЗАТЕЉА ЗА УПРАВЉАЊЕ МИГРАЦИЈАМА; ИЗВЕШТАВАЊЕ О ИМИГРАЦИЈИ И ЕМИГРАЦИЈИ; ИЗРАДУ И РЕДОВНО АЖУРИРАЊЕ МИГРАЦИОНОГ ПРОФИЛА РЕПУБЛИКЕ СРБИЈЕ; УСПОСТАВЉАЊЕ ЈЕДИНСТВЕНОГ СИСТЕМА ЗА ПРИКУПЉАЊЕ, ОРГАНИЗОВАЊЕ И РАЗМЕНУ ПОДАТАКА; УСПОСТАВЉАЊЕ САРАДЊЕ СА ЧЛАНОВИМА ЕВРОПСКЕ МИГРАЦИОНЕ МРЕЖЕ; ОБУКУ И ОСПОСОБЉАВАЊЕ ЛИЦА КОЈА ОБАВЉАЈУ ПОСЛОВЕ ОД ЗНАЧАЈА ЗА УПРАВЉАЊЕ МИГРАЦИЈАМА И ПОСЛОВЕ У ДРУГИМ ОБЛАСТИМА ПОПУЛАЦИОНЕ ПОЛИТИКЕ; СТАРАЊЕ О ДОСТУПНОСТИ ИНФОРМАЦИЈА ОД ЗНАЧАЈА ЗА МИГРАЦИОНА ПИТАЊА И ПИТАЊА ИЗ ДРУГИХ ОБЛАСТИ ПОПУЛАЦИОНЕ ПОЛИТИКЕ, КАО И ДРУГЕ ПОСЛОВЕ ОДРЕЂЕНЕ ЗАКОНОМ.

~~Комесаријат обавља стручне и административно-техничке послове за потребе Комисије за нестала лица коју образује Влада, и: води јединствену евиденцију несталих лица у оружаним сукобима и у вези са оружаним сукобима на простору бивше СФРЈ од 1991. до 1995. године и Аутономне покрајине Косово и Метохија од 1998. до 2000. године; води евиденцију о ексхумираним, идентификованим и неидентификованим посмртним остацима из појединачних и масовних гробница; издаје потврде о чињеницама о којима води службене евиденције; врши исплату трошкова ексхумације, идентификације, погребне опреме и превоза посмртних остатака идентификованих лица до места сахране у Републици Србији, односно до границе - уколико се ради о прекограничном преносу посмртних остатака, као и трошкова услуга експерата судске медицине или тимова експерата одговарајућих установа за судску медицину, ангажованих за потребе рада Комисије за нестала лица; врши исплату једнократне новчане помоћи за трошкове сахране у висини накнаде погребних трошкова утврђене законом којим се уређује пензијско и инвалидско осигурање; додељује средства за финансирање програма удружења породица несталих лица у складу с прописима којима се уређује финансирање програма од јавног интереса која реализују удружења.~~

КОМЕСАРИЈАТ ОБАВЉА СТРУЧНЕ И АДМИНИСТРАТИВНО – ТЕХНИЧКЕ ПОСЛОВЕ ЗА ПОТРЕБЕ КОМИСИЈЕ ЗА НЕСТАЛА ЛИЦА КОЈУ ОБРАЗУЈЕ ВЛАДА, И ВОДИ ЈЕДИНСТВЕНЕ ЕВИДЕНЦИЈЕ O: НЕСТАЛИМ ЛИЦИМА О КОЈИМА ПОРОДИЦА НЕМА НИКАКВИХ ВЕСТИ ИЛИ КОЈА СУ ПРИЈАВЉЕНA НА ОСНОВУ ПОУЗДАНИХ ИНФОРМАЦИЈА КАО НЕСТАЛA ЛИЦА УСЛЕД ОРУЖАНИХ СУКОБА ИЛИ У ВЕЗИ СА ОРУЖАНИМ СУКОБИМА КОЈИ СУ СЕ ДЕСИЛИ НА ПРОСТОРУ БИВШЕ СФРЈ У ПЕРИОДУ ОД 1991. ДО 1995. ГОДИНЕ И НА ПРОСТОРУ АУТОНОМНЕ ПОКРАЈИНЕ КОСОВО И МЕТОХИЈА У ПЕРИОДУ ОД 1998. ДО 2000. ГОДИНЕ; СМРТНО СТРАДАЛИМ ЛИЦИМA О КОJИMA ПОСТОЈЕ ПОУЗДАНИ ПОДАЦИ О СМРТНОМ СТРАДАЊУ УСЛЕД ОРУЖАНИХ СУКОБА ИЛИ У ВЕЗИ СА ОРУЖАНИМ СУКОБИМА КОЈИ СУ СЕ ДЕСИЛИ НА ПОДРУЧЈУ БИВШЕ СФРЈ У ПЕРИОДУ ОД 1991. ДО 1995. ГОДИНЕ И НА ПРОСТОРУ АУТОНОМНЕ ПОКРАЈИНЕ КОСОВО И МЕТОХИЈА У ПЕРИОДУ ОД 1998. ДО 2000. ГОДИНЕ; ЕКСХУМИРАНИМ ПОСМРТНИМ ОСТАЦИМА ИЗ ПОЈЕДИНАЧНИХ И МАСОВНИХ ГРОБНИЦА; ИДЕНТИФИКОВАНИМ ПОСМРТНИМ ОСТАЦИМА ИЗ ПОЈЕДИНАЧНИХ И МАСОВНИХ ГРОБНИЦА И НЕИДЕНТИФИКОВАНИМ ПОСМРТНИМ ОСТАЦИМА.

КОМЕСАРИЈАТ ИЗДАЈЕ ПОТВРДЕ О ЧИЊЕНИЦАМА О КОЈИМА ВОДИ СЛУЖБЕНЕ ЕВИДЕНЦИЈЕ; ВРШИ ИСПЛАТУ ТРОШКОВА ЕКСХУМАЦИЈЕ, ИДЕНТИФИКАЦИЈЕ, ПОГРЕБНЕ ОПРЕМЕ И ПРЕВОЗА ПОСМРТНИХ ОСТАТАКА ИДЕНТИФИКОВАНИХ ЛИЦА ДО МЕСТА САХРАНЕ У РЕПУБЛИЦИ СРБИЈИ, ОДНОСНО ДО ГРАНИЦЕ УКОЛИКО СЕ РАДИ О ПРЕКОГРАНИЧНОМ ПРЕНОСУ ПОСМРТНИХ ОСТАТАКА, ТРОШКОВА УСЛУГА ЕКСПЕРАТА СУДСКЕ МЕДИЦИНЕ ИЛИ ТИМОВА ЕКСПЕРАТА ОДГОВАРАЈУЋИХ УСТАНОВА ЗА СУДСКУ МЕДИЦИНУ, АНГАЖОВАНИХ ЗА ПОТРЕБЕ РАДА КОМИСИЈЕ ЗА НЕСТАЛА ЛИЦА; ВРШИ ИСПЛАТУ ЈЕДНОКРАТНЕ НОВЧАНЕ ПОМОЋИ ЗА ТРОШКОВЕ САХРАНЕ ИДЕНТИФИКОВАНИХ ПОСМРТНИХ ОСТАТАКА У ВИСИНИ НАКНАДЕ ПОГРЕБНИХ ТРОШКОВА УТВРЂЕНЕ ЗАКОНОМ КОЈИМ СЕ УРЕЂУЈЕ ПЕНЗИЈСКО И ИНВАЛИДСКО ОСИГУРАЊЕ; ВРШИ ИСПЛАТУ НАКНАДЕ ЗА РАД ПРЕДСЕДНИКА, ЧЛАНОВА И ЛИЦА СТАЛНО АНГАЖОВАНИХ У РАДУ КОМИСИЈЕ ЗА НЕСТАЛА ЛИЦА, ЧИЈА СЕ ВИСИНА УТВРЂУЈЕ ПОСЕБНИМ АКТОМ ВЛАДЕ; ДОДЕЉУЈЕ СРЕДСТВА ЗА ФИНАНСИРАЊЕ ПРОГРАМА УДРУЖЕЊА ПОРОДИЦА НЕСТАЛИХ ЛИЦА У СКЛАДУ С ПРОПИСИМА КОЈИМА СЕ УРЕЂУЈЕ ФИНАНСИРАЊЕ ПРОГРАМА ОД ЈАВНОГ ИНТЕРЕСА КОЈА РЕАЛИЗУЈУ УДРУЖЕЊА.

КОМЕСАРИЈАТ У СВРХУ РЕШАВАЊА ПИТАЊА НЕСТАЛИХ И СМРТНО СТРАДАЛИХ ЛИЦА, А У ЦИЉУ ОСТВАРИВАЊА ЈАВНОГ ИНТЕРЕСА ПОРОДИЦА ЖРТАВА НА ИСТИНУ И ПРАВДУ, ПРИКУПЉА И ОБРАЂУЈЕ ПОДАТКЕ О НЕСТАЛИМ ЛИЦИМА И СМРТНО СТРАДАЛИМ ЛИЦИМА.

РАДИ ИЗВРШАВАЊА ОБАВЕЗА ПРОПИСАНИХ ОВИМ ЗАКОНОМ МОГУ СЕ ОБРАЂИВАТИ САМО ПОДАЦИ О ЛИЧНОСТИ КОЈИ СУ ПРИМЕРЕНИ, БИТНИ И ОГРАНИЧЕНИ НА ОНО ШТО ЈЕ НЕОПХОДНО У ОДНОСУ НА СВРХУ ОБРАДЕ И ЦИЉ ЗАКОНА.

МЕРЕ ЗАШТИТЕ ПОДАТАКА О ЛИЧНОСТИ УТВРЂУЈЕ КОМЕСАРИЈАТ ПОДЗАКОНСКИМ АКТОМ.

САДРЖАЈ И НАЧИН ВОЂЕЊА ЕВИДЕНЦИЈА ИЗ СТАВА 5. ОВОГ ЧЛАНА ПРОПИСУЈЕ КОМЕСАРИЈАТ У СКЛАДУ СА ЗАКОНОМ.

КОМЕСАРИЈАТ ОСТВАРУЈЕ САРАДЊУ И РАЗМЕЊУЈЕ РАСПОЛОЖИВЕ ПОДАТКЕ СА НАДЛЕЖНИМ ОРГАНИМА КОЈИ У СКЛАДУ СА ЗАКОНОМ ВОДЕ ЕВИДЕНЦИЈЕ У ОБЛАСТИ РЕШАВАЊА ПИТАЊА НЕСТАЛИХ И СМРТНО СТРАДАЛИХ ЛИЦА.

**Сарадња са државним органима, организацијама и установама**

**Члан 11.**

За потребе обављања послова из свог делокруга Комесаријат сарађује са органима државне управе, организацијама и установама које обављају делатност социјалне заштите, здравства, образовања и науке и удружењима.

Ради размене података, информација, искуства и праксе у области управљања миграцијама, Комесаријат може остваривати међународну сарадњу са надлежним органима других држава и са међународним организацијама које се баве питањима из области миграција И ПОПУЛАЦИОНЕ ПОЛИТИКЕ, у складу са законом.

**~~Савет за миграције~~**

**САВЕТ ЗА МИГРАЦИЈЕ И ПОПУЛАЦИОНУ ПОЛИТИКУ**

**Члан 12.**

~~Ради обављања саветодавних послова у вези са управљањем миграцијама на територији аутономне покрајине и јединице локалне самоуправе, надлежни орган у аутономној покрајини и јединици локалне самоуправе образује покрајински, односно локални савет за миграције (у даљем тексту: Савет за миграције).~~

РАДИ ОБАВЉАЊА САВЕТОДАВНИХ ПОСЛОВА У ВЕЗИ СА УПРАВЉАЊЕМ МИГРАЦИЈАМА И ПОПУЛАЦИОНОМ ПОЛИТИКОМ НА ТЕРИТОРИЈИ АУТОНОМНЕ ПОКРАЈИНЕ И ЈЕДИНИЦЕ ЛОКАЛНЕ САМОУПРАВЕ НАДЛЕЖНИ ОРГАН У АУТОНОМНОЈ ПОКРАЈИНИ И ЈЕДИНИЦИ ЛОКАЛНЕ САМОУПРАВЕ ОБРАЗУЈЕ ПОКРАЈИНСКИ ОДНОСНО ЛОКАЛНИ САВЕТ ЗА МИГРАЦИЈЕ И ПОПУЛАЦИОНУ ПОЛИТИКУ (У ДАЉЕМ ТЕКСТУ: САВЕТ).

~~Савет за миграције обавља послове који се односе на: праћење и извештавање Комесаријата о миграцијама на територији аутономне покрајине и јединице локалне самоуправе; предлагање програма, мера и планова активности које треба предузети ради ефикасног управљања миграцијама на њиховим територијама; друге послове у области управљања миграцијама, у складу са законом.~~

САВЕТ ОБАВЉА ПОСЛОВЕ КОЈИ СЕ ОДНОСЕ НА: ПРАЋЕЊЕ И ИЗВЕШТАВАЊЕ КОМЕСАРИЈАТА О МИГРАЦИЈАМА И ДРУГИМ ОБЛАСТИМА ПОПУЛАЦИОНЕ ПОЛИТИКЕ НА ТЕРИТОРИЈИ АУТОНОМНЕ ПОКРАЈИНЕ И ЈЕДИНИЦЕ ЛОКАЛНЕ САМОУПРАВЕ; ПРЕДЛАГАЊЕ ПРОГРАМА, МЕРА И ПЛАНОВА АКТИВНОСТИ КОЈЕ ТРЕБА ПРЕДУЗЕТИ РАДИ ЕФИКАСНОГ УПРАВЉАЊА МИГРАЦИЈАМА НА ЊИХОВИМ ТЕРИТОРИЈАМА; ИЗРАДУ ГОДИШЊЕГ ИЗВЕШТАЈА О ДЕМОГРАФСКОЈ СЛИЦИ НА ТЕРИТОРИЈИ ЈЕДИНИЦЕ ЛОКАЛНЕ САМОУПРАВЕ; ПРЕДЛАГАЊЕ ПРОГРАМА, МЕРА И ГОДИШЊЕГ ПЛАНА АКТИВНОСТИ У ВЕЗИ СА ПОПУЛАЦИОНОМ ПОЛИТИКОМ, СА ПОТРЕБНИМ СРЕДСТВИМА ЗА ЊЕГОВО СПРОВОЂЕЊЕ, А КОЈИ НАДЛЕЖНИ ОРГАН НА ТЕРИТОРИЈИ ЈЕДИНИЦЕ ЛОКАЛНЕ САМОУПРАВЕ УСВАЈА ИСТОВРЕМЕНО СА УВАЈАЊЕМ ОДЛУКЕ О БУЏЕТУ ЈЕДИНИЦЕ ЛОКАЛНЕ САМОУПРАВЕ КОЈОМ СЕ ОБЕЗБЕЂУЈУ СРЕДСТВА ЗА ЊЕГОВУ РЕАЛИЗАЦИЈУ; ДРУГЕ ПОСЛОВЕ У ОБЛАСТИ УПРАВЉАЊА МИГРАЦИЈАМА, У СКЛАДУ СА ЗАКОНОМ.

~~Савет за миграције, чији се састав уређује актом о његовом образовању, по правилу чине представници извршног органа јединице локалне самоуправе (председник општине/градоначелник или члан општинског/градског већа), центра за социјални рад, полицијске управе, службе за запошљавање, повереник и представник општинске, односно градске управе.~~

САВЕТ, ЧИЈИ СЕ САСТАВ УРЕЂУЈЕ АКТОМ О ЊЕГОВОМ ОБРАЗОВАЊУ, ПО ПРАВИЛУ ЧИНЕ ПРЕДСТАВНИЦИ ИЗВРШНОГ ОРГАНА ЈЕДИНИЦЕ ЛОКАЛНЕ САМОУПРАВЕ (ПРЕДСЕДНИК ОПШТИНЕ ОДНОСНО ГРАДОНАЧЕЛНИК ИЛИ ЧЛАН ОПШТИНСКОГ ОДНОСНО ГРАДСКОГ ВЕЋА), ЦЕНТРА ЗА СОЦИЈАЛНИ РАД, ПОЛИЦИЈСКЕ УПРАВЕ, СЛУЖБЕ ЗА ЗАПОШЉАВАЊЕ, ПОВЕРЕНИК И СЛУЖБЕНИК ОПШТИНСКЕ, ОДНОСНО ГРАДСКЕ УПРАВЕ У ЧИЈЕМ ДЕЛОКРУГУ ПОСЛОВА СУ ПОСЛОВИ ИЗ ОБЛАСТИ ДЕМОГРАФИЈЕ, ОДНОСНО ЛИЦЕ ИЗ ОДБОРА ЗА СТАНОВНИШТВО, ПОРОДИЦУ И ДЕЦУ УКОЛИКО ЈЕ ИСТИ У ЈЕДИНИЦИ ЛОКАЛНЕ САМОУПРАВЕ ФОРМИРАН. АДМИНИСТРАТИВНЕ, СТРУЧНЕ И ДРУГЕ ПОСЛОВЕ ЗА САВЕТ У ЈЕДИНИЦАМА ЛОКАЛНЕ САМОУПРАВЕ ОБАВЉА ПОВЕРЕНИК.

~~Надлежни орган у аутономној покрајини и јединици локалне самоуправе који образује Савет за миграције може одлучити да у његовом раду, поред представника наведених у ставу 3. овог члана, учествују и представници установа надлежних за послове здравља и образовања, представник удружења за питања од значаја за област миграција и друга лица која обављају послове од значаја за управљање миграцијама на територији за коју је надлежан.~~

НАДЛЕЖНИ ОРГАН У АУТОНОМНОЈ ПОКРАЈИНИ И ЈЕДИНИЦИ ЛОКАЛНЕ САМОУПРАВЕ КОЈИ ОБРАЗУЈЕ САВЕТ МОЖЕ ОДЛУЧИТИ ДА У ЊЕГОВОМ РАДУ, ПОРЕД ПРЕДСТАВНИКА НАВЕДЕНИХ У СТАВУ 3. ОВОГ ЧЛАНА, УЧЕСТВУЈУ И ПРЕДСТАВНИЦИ УСТАНОВА НАДЛЕЖНИХ ЗА ПОСЛОВЕ ЗДРАВЉА И ОБРАЗОВАЊА, ПРЕДСТАВНИК УДРУЖЕЊА ЗА ПИТАЊА ОД ЗНАЧАЈА ЗА ОБЛАСТ МИГРАЦИЈА И ДРУГА ЛИЦА КОЈА ОБАВЉАЈУ ПОСЛОВЕ ОД ЗНАЧАЈА ЗА УПРАВЉАЊЕ МИГРАЦИЈАМА И ДРУГИМ ОБЛАСТИМА ПОПУЛАЦИОНЕ ПОЛИТИКЕ НА ТЕРИТОРИЈИ ЗА КОЈУ ЈЕ НАДЛЕЖАН.

~~Савет, за миграције, на захтев Комесаријатa, доставља Комесаријату извештај о предузетим мерама и другим питањима из области управљања миграцијама на територији за коју је основан.~~

САВЕТ НАЈМАЊЕ ЈЕДАНПУТ ГОДИШЊЕ, А НА ЗАХТЕВ КОМЕСАРИЈАТА И ЧЕШЋЕ, КОМЕСАРИЈАТУ ДОСТАВЉА ИЗВЕШТАЈ О ПРЕДУЗЕТИМ МЕРАМА И ДРУГИМ ПИТАЊИМА ИЗ ОБЛАСТИ УПРАВЉАЊА МИГРАЦИЈАМА И ДРУГИМ ОБЛАСТИМА ПОПУЛАЦИОНЕ ПОЛИТИКЕ НА ТЕРИТОРИЈИ ЗА КОЈУ ЈЕ ОСНОВАН.

**Обука и оспособљавање**

**Члан 13.**

Лицима која обављају послове од значаја за управљање миграцијама И ДРУГИМ ОБЛАСТИМА ПОПУЛАЦИОНЕ ПОЛИТИКЕ Комесаријат обезбеђује обуку и оспособљавање за обављање тих послова.

ОБУКА И ОСПОСОБЉАВАЊЕ ЛИЦА ИЗ СТАВА 1. ОВОГ ЧЛАНА ОБАВЉА СЕ У ЦЕНТРУ ЗА ОБУКУ КОЈИ ЈЕ У САСТАВУ КОМЕСАРИЈАТА. РУКОВОДИЛАЦ КОМЕСАРИЈАТА РУКОВОДИ ЦЕНТРОМ ЗА ОБУКУ И СВОЈИМ АКТОМ УРЕЂУЈЕ УНУТРАШЊУ ОРГАНИЗАЦИЈУ И СИСТЕМАТИЗАЦИЈУ РАДНИХ МЕСТА У ЦЕНТРУ ЗА ОБУКУ.

Програм обуке и оспособљавања из става 1. овог члана доноси Комесаријат, уз сагласност Владе, за период од две године.

Средства за обуку из става 1. овог члана обезбеђују се у буџету Републике Србије, од донаторства и из других извора утврђених законом и другим прописима.

**~~Интеграција лица којима је признато право на уточиште~~**

**ИНТЕГРАЦИЈА ЛИЦА КОЈИМА ЈЕ ПРИЗНАТО ПРАВО НА АЗИЛ**

**Члан 16.**

Лицу којем је признато право на ~~уточиште~~ АЗИЛ обезбеђује се укључивање у друштвени, културни и привредни живот, у складу с могућностима Републике Србије.

Начин укључивања у друштвени, културни и привредни живот лица из става 1. овог члана уређује Влада, на предлог Комесаријата.

**Програм подстицаја спровођења мера и активности у локалној самоуправи**

**Обавезе органа државне управе укључених у Јединствени систем**

**Члан 19.**

Подаци из члана 18. овог закона представљају збир ~~нумеричких~~ ПСЕУДОНИМИЗИРАНИХ података о миграцијама који су релевантни за управљање миграцијама.

Органи државне управе који су укључени у Јединствени систем благовремено достављају Комесаријату податке за које је утврђено да су неопходни за управљање миграцијама и предузимају мере њихове заштите; остварују међусобну сарадњу и пружају обавештења о подацима који су неопходни за рад у области миграција из своје надлежности, раде на очувању и унапређењу Јединственог система и других механизама за свеобухватно и конзистентно управљање миграцијама.